Tiltale for bla. overtrædelse af færdselslovens § 117, stk. 1, nr. 3, jf. stk. 2, nr. 6, jf. § 53, stk. 1. Påstand om frakendelse af førerretten
Ret: Retten i Aarhus (1. instans)
Faggruppe: Straffesag — Øvrige straffesager
Sagsemner: Færdsel;

/

Retten i Aarhus

Udskrift af dombogen

D O M

afsagt den 4. maj 2020

Rettens nr. 11-3357/2019
Politiets nr. 4200-80201-00172-18

Anklagemyndigheden
mod
Tiltalte
Dato (Født 1975)

Anklageskrift er modtaget den 8. april 2019.

Tiltalte er tiltalt for overtrædelse af

1.
færdselslovens § 117, stk. 1, nr. 3, jf. stk. 2, nr. 6, jf. § 53, stk. 1, ved den 14.
maj 2018 kl. 23.00 at have ført personbil Reg. nr. på "Q8-tankstation"på
Fredensvang Runddel nr. 10 i By 1 efter at have indtaget spiritus i et så-dant
omfang, at alkoholkoncentrationen i blodet under eller efter kørslen oversteg
0,50 promille,

2.
færdselslovens § 117 a, stk. 1, jf. stk. 2, nr. 2, ved på samme tid og sted som i
forhold 1 at have ført nævnte køretøj, selv om tiltalte senest ved dom af 01.
februar 2017 blev frakendt førerretten i 10 år indtil den 31. januar 2027,

3.
færdselslovens § 117 a, stk. 1, jf. stk. 2, nr. 2, ved den 25. juni 2018 kl. 18.15
at have ført personbil Reg. nr. ad P. Steffensensvej i By 2, selv om til-talte var
frakendt førretten som ovenfor beskrevet og

4.
færdselslovens § 118, stk. 1, jf. § 80, stk. 1, ved på samme tid og sted som i
forhold 3 at have ført nævnte køretøj og herunder ikke anvendt sikkerhedsse-
le.

Påstande

Anklagemyndigheden har nedlagt påstand om frihedsstraf.

Std 75272



/

side 2

Anklagemyndigheden har påstået, at tiltalte skal frakendes retten til at føre
motordrevet køretøj, hvortil der kræves kørekort, bortset fra lille knallert, og at
frakendelsen skal ske ubetinget, jf. færdselslovens § 126, stk. 1, nr. 1 og nr. 9,
jf. § 128, stk. 2, 1. led, jf. stk. 1.

Tiltalte har nægtet sig skyldig.

Sagen er fremmet efter retsplejelovens § 855, stk. 3, nr. 4.

Sagens oplysninger

Der er afgivet forklaring af Vidne.

Vidne, Østjyllands Politi, har forklaret, at han den 28. maj 2018 kørte patrulje
sammen med en kollega. De blev af vagthavende sendt til Fredensvang
Runddel på grund af en anmeldelse om en mulig sprititusbilist. De ankom til
stedet ganske kort tid efter anmeldelsen. Der holdt en bil ved indgangspartiet
til tankstationens kiosk. Da de kom til stedet, var der røg fra bilens udstødning,
og bilens lygter var tændt. De kontaktede føreren af bilen, der viste sit
sygesikringsbevis. Bilisten identificerede sig som Tiltalte. Der blev taget to
alkoholtest på tiltalte, og de viste begge, at tiltalte havde en alkoholpromille
over det tilladte. Ved opkald til vagtcentralen fik han at vide, at tiltalte ikke
havde kørekort.

Der blev den 15. maj 2018 kl. 00.16 taget en blodprøve fra tiltalte. I blodprø-
ven blev der fundet en mindsteværdi på 1,23 promille alkohol.

Af anmeldelsesrapport af 2. juli 2018 fremgår, at Sydøstjyllands Politi den 25.
juni 2018 kl. 18.15 fra politibetjent Person modtog en anmeldelse, hvor tiltalte
er anført som sigtet i sagen, og hvor der under sagens genstand er anført:

"Sigtede førte alm. personbil, Reg. nr., ad Poul Steffensvej mod nordvest
uagtet, at han var frakendt førerretten til kategori B. Sigtede benyt-tede ikke
sikkerhedssele. Personbilen ejer, sigtet for at overlade personbilen til en person
uden kørekort."

Kriminalforsorgen har foretaget en undersøgelse af tiltaltes personlige for-hold
og har skønnet, at tiltalte ikke er egnet til at modtage en betinget dom med
vilkår om samfundstjeneste og at tiltalte ikke har behov for alkoholistbe-
handling.

Af Kriminalforsorgens skrivelse af 28. februar 2019 fremgår følgende konk-
lusion:

"...



/

side 3

Det er Kriminalforsorgens vurdering, at Tiltalte ikke har et
behandlingskrævende alkoholmisbrug, hvorfor Tiltalte ikke findes egnet
til at modtage en betinget dom med vilkår om alkoholistbehandling.

Det er Kriminalforsorgens vurdering, at Tiltalte ikke er egnet til at udføre
samfundstjeneste.
..."

Tiltalte er tidligere straffet adskillige gange for såvel spirituskørsel som kør-sel
i frakendelsestiden. Tiltalte er senest straffet ved:

Dom af 24. september 2018 med fængsel i 1 år og 4 måneder samt en bøde på
1.500 kr., for overtrædelse af bl.a. straffelovens § 276 a, og færdselslo-vens §
117 a, stk. 2, nr. 2, og § 54, stk. 1, nr. 1. Dommen omfattede en rest-straf på
184 dage ved prøveløsladelse den 22. marts 2018, jf. straffelovens § 40, stk. 1,
jf. § 61, stk. 2.

Rettens begrundelse og afgørelse

Forhold 1 og 2
Efter Vidnes forklaring sammenholdt med den retskemiske erklæring er det
bevist, at tiltalte er skyldig i overensstemmelse med tiltalen.

Forhold 3 og 4
Tiltalte har nægtet sig skyldig i forholdene, og sagen er fremmet uden tiltal-tes
tilstedeværelse. Der har ikke været bevisførelse vedrørende disse forhold, ud
over at dele af anmeldelsesrapporten er blevet dokumenteret. Herefter er der
ikke det til domfældelse fornødne bevis for, at tiltalte er skyldig, hvorfor han
skal frifindes for forhold 3 og 4.

Forholdene er begået forud for dom af 24. september 2018 og straffen fast-
sættes derfor som en tillægsstraf til fængsel i 3 måneder, jf. færdselslovens §
117, stk. 1, nr. 3, jf. stk. 2, nr. 6, jf. § 53, stk. 1, samt § 117 a, stk. 1, jf. stk. 2,
nr. 2, jf. straffelovens § 89.

Retten har lagt vægt på, at der er tale om et 11. gangs tilfælde af spirituskør-
sel, der er begået i frakendelsestiden. Retten har endvidere lagt vægt på den
lange sagsbehandlingstid, der kun til dels kan tilregnes tiltaltes forsvarer.

Tiltalte frakendes retten til at føre motordrevet køretøj, hvortil der kræves
kørekort, bortset fra lille knallert, i 10 år fra endelig dom, jf. færdselslovens §
126, stk. 1, nr. 1 og nr. 9, jf. § 128, stk. 2, 1. led, jf. stk. 1.

Thi kendes for ret:

Tiltalte skal straffes med en tillægsstraf af fængsel i 3 måneder.



/

side 4

Tiltalte skal frakendes retten til at føre motordrevet køretøj, hvortil der kræ-ves
kørekort, bortset fra lille knallert, i 10 år fra endelig dom.

Tiltalte skal betale sagens omkostninger.

Dommer



/